b'\n_START_ARTICLE_\nWheeljack\n_START_SECTION_\nAnimaatiosarja\n_START_PARAGRAPH_\nWheeljack on Autobottien keksij\xc3\xa4, insin\xc3\xb6\xc3\xb6ri ja eritt\xc3\xa4in fiksu. T\xc3\xa4st\xc3\xa4 huolimatta h\xc3\xa4n usein keksii keksint\xc3\xb6j\xc3\xa4, ilman ett\xc3\xa4 ajattelee niiden vaarallisuutta, niiden joutuessa v\xc3\xa4\xc3\xa4riin k\xc3\xa4siin. H\xc3\xa4n oli ensimm\xc3\xa4inen Transformeri, joka n\xc3\xa4kyi sarjan ensimm\xc3\xa4isess\xc3\xa4 jaksossa. Wheeljack rakensi ja suunnitteli yhdess\xc3\xa4 Ratchetin kanssa Dinobotit. My\xc3\xb6hemmin, Atlantis Arise-jaksossa Wheeljack johti Autobottipartiota, jonka teht\xc3\xa4v\xc3\xa4 oli tutkia merenpohjaa. Jouduttuaan Decepticonien ansaan, Wheeljack komensi joukot per\xc3\xa4\xc3\xa4ntym\xc3\xa4\xc3\xa4n ja uhrasi itsens\xc3\xa4 vangiksi, auttaen n\xc3\xa4in muut Autoboti pakoon. Bumblebee ja Spike onnistuivat kuitenkin pelastamaan h\xc3\xa4net my\xc3\xb6hemmin ja Wheeljack oli pelastamassa t\xc3\xa4m\xc3\xa4n j\xc3\xa4lkeen Optimus Primen johtamia Autobotteja Decepticonien hy\xc3\xb6k\xc3\xa4tty\xc3\xa4 Washingtoniin._NEWLINE_Elokuvassa The Transformers: The Movie Wheeljack vilahtaa nopeasti vain kahden kuvan verran maassa makaavana, eliminoituna ruumiina.\n_START_SECTION_\nSarjakuva\n_START_PARAGRAPH_\nWheeljack on sarjakuvan alkupuolella sivuosassa, Optimus Primen tukijoukoissa, mutta sarjakuvan edetess\xc3\xa4 h\xc3\xa4n saa isomman roolin. Optimus Primen kuoltua Wheeljack kuului korkea-arvoisista Maan autoboteista muodostuvaan ryhm\xc3\xa4\xc3\xa4n, jonka teht\xc3\xa4v\xc3\xa4n\xc3\xa4 oli p\xc3\xa4\xc3\xa4tt\xc3\xa4\xc3\xa4 seuraaja edesmenneelle Optimukselle. Wheeljack oli valitsemassa Grimlockia uudeksi johtajaksi. My\xc3\xb6hemmin Wheeljack j\xc3\xa4rjesti yst\xc3\xa4v\xc3\xa4ns\xc3\xa4 Sky Lynxin pelastamaan Grimlockin jahtaamia pikkulapsia._NEWLINE_Optimus Primen palattua Wheeljack haavoittui pahasti taistelussa suuret voimat itselleen saaneen Starscreamia vastaan. Wheeljack oli t\xc3\xa4m\xc3\xa4n j\xc3\xa4lkeen pitk\xc3\xa4\xc3\xa4n deaktivoituna, mutta sarjakuvan loppupuolella, Unicronin hy\xc3\xb6k\xc3\xa4tess\xc3\xa4 Cybertronille, Grimlock onnistui her\xc3\xa4tt\xc3\xa4m\xc3\xa4\xc3\xa4n h\xc3\xa4net takaisin eloon. Wheeljack selvisi taistelusta elossa ja oli Transformerien v\xc3\xa4lisen sodan loputtua kahden Autobotin ja Decepticonin muodostaman johtajaryhm\xc3\xa4n tiedemiehen\xc3\xa4. Sarjan lopussa Wheeljack oli elossa.\n_START_SECTION_\nTransformers Armada\n_START_PARAGRAPH_\nArmadassa Wheeljack on entinen Autobotti, Hot Shotin yst\xc3\xa4v\xc3\xa4. H\xc3\xa4n on kuitenkin kokenut tulleensa Hot Shotin pett\xc3\xa4m\xc3\xa4ksi ja haluaa kostoa. Wheeljack on vaihtanut puolta ja on nyt Decepticon. Wheeljack on surkea ampuja, joka ei perustu vanhaan Generation 1 hahmoon lainkaan, vaan on nimest\xc3\xa4\xc3\xa4n huolimatta t\xc3\xa4ysin eri hahmo.\n_START_SECTION_\nTransformers Energon\n_START_PARAGRAPH_\nEnergonin Wheeljack ei liity Armadan Wheeljackiin, vaikka kyseess\xc3\xa4 onkin jatko-osa Armadalle. Wheeljack tunnetaan Energonin amerikkalaisessa versiossa nimell\xc3\xa4 Downshift ja h\xc3\xa4nen hahmonsa on l\xc3\xa4hemp\xc3\xa4n\xc3\xa4 alkuper\xc3\xa4ist\xc3\xa4 Generation 1  -hahmoa, niin luonteeltaan kuin ulkon\xc3\xa4lt\xc3\xa4\xc3\xa4n.\n_START_SECTION_\nAligned-jatkumo\n_START_PARAGRAPH_\nWheeljack on Bulkheadin hyv\xc3\xa4 yst\xc3\xa4v\xc3\xa4 ja entinen taistelutoveri Romuttajien joukossa. Wheeljack oli tottunut enemm\xc3\xa4n Romuttajana omistaumilleen metodeille, eik\xc3\xa4 sen vuoksi tullut toimeen esimiehens\xc3\xa4, Ultra Magnuksen, kanssa, joka oli alaisiaan paljon j\xc3\xa4rjest\xc3\xa4ytyneempi.\n_START_SECTION_\nTransformers: Prime\n_START_PARAGRAPH_\nWheeljack n\xc3\xa4htiin animaatiosarjassa Transformers: Prime ensi kerran jaksossa Huijari, jossa h\xc3\xa4n joutui Decepticonien vangiksi ja h\xc3\xa4neksi naamioitunut Decepticon Makeshift l\xc3\xa4hetettiin paikantamaan Autobottien tukikohta ja johdattamaan Decepticonit sinne. Mutta Wheeljack pakeni ja tuhosi Makeshiftin asentamalla h\xc3\xa4neen pommin ja l\xc3\xa4hett\xc3\xa4m\xc3\xa4ll\xc3\xa4 takaisin Nemesikseen. Wheeljackilla oli kuitenkin paljon teht\xc3\xa4v\xc3\xa4\xc3\xa4, eik\xc3\xa4 h\xc3\xa4n voinut j\xc3\xa4\xc3\xa4d\xc3\xa4 Maahan._NEWLINE_Wheeljack palasi toisella kaudella Maahan l\xc3\xb6yt\xc3\xa4\xc3\xa4kseen Decepticonin nimelt\xc3\xa4 Dreadwing. H\xc3\xa4n j\xc3\xa4i t\xc3\xa4ll\xc3\xa4 kertaa, mutta p\xc3\xa4\xc3\xa4tti Team Primeen liittymisen sijaan ensin tutkia Maata. H\xc3\xa4n kuitenkin auttoi mm. Ratchetia Resonanssitykin etsinn\xc3\xa4ss\xc3\xa4 ja yritti kostaa Insecticon Hardshellille sen mit\xc3\xa4 t\xc3\xa4m\xc3\xa4 teki Bulkheadille. Kauden lopulla Decepticonien hy\xc3\xb6k\xc3\xa4tess\xc3\xa4 Autobottien tukikohtaan, Wheeljack viivytti Decepticoneja kunnes muut p\xc3\xa4\xc3\xa4siv\xc3\xa4t turvaan. Mutta h\xc3\xa4nen aluksensa, Jackhammer, tuhottiin ja h\xc3\xa4n joutui vangiksi. _NEWLINE_Wheeljack p\xc3\xa4\xc3\xa4si pakoon ja j\xc3\xa4i Team Primeen, mutta kesti aikansa, ennen kuin h\xc3\xa4n alkoi tulla toimeen samanaikaisesti ryhm\xc3\xa4\xc3\xa4n liittyneen Ultra Magnuksen kanssa.\n_START_SECTION_\nFall of Cybertron\n_START_PARAGRAPH_\nWheeljack on saatavana videopelin Transformers: Fall of Cybertron moninpelitilaan pelattavaksi hahmoksi ladattavan lis\xc3\xa4sis\xc3\xa4ll\xc3\xb6n kautta.\n_START_SECTION_\nTransformers: Kuun pime\xc3\xa4 puoli\n_START_PARAGRAPH_\nElokuvassa Transformers: Kuun pime\xc3\xa4 puoli Wheeljack esiintyy siniseksi Mercedes-Benz W212:ksi muuntautuvana Autobottien varustemestarina, jonka kasvot muistuttavat Albert Einsteinin kasvoja. Tosin itse elokuvassa hahmoa kutsutaan nimell\xc3\xa4 Que. Nimi viittaa James Bond-kirjojen varustemestariin nimelt\xc3\xa4 Q. Elokuvan lopputeksteiss\xc3\xa4 luki "Que/Wheeljack"._NEWLINE_Elokuvan alussa Que oli Bumblebeen, Sideswipen ja Dinon mukana Iranissa pys\xc3\xa4ytt\xc3\xa4m\xc3\xa4ss\xc3\xa4 laitonta ydinvoimalaa. My\xc3\xb6hemmin h\xc3\xa4net n\xc3\xa4htiin NESTin tukikohdassa antamassa Ironhidelle uudet kanuunat, joita t\xc3\xa4m\xc3\xa4 k\xc3\xa4ytti my\xc3\xb6hemmin Dreadien tappamiseen. Chicagon taistelussa Que antoi my\xc3\xb6s Samille, Eppsille ja muutamalle entiselle Eppsin NEST-toverille tarttumahansikkaat (engl. Grapple Gloves) sek\xc3\xa4 Pum-kepit (engl. Boomsticks), joista Sam k\xc3\xa4ytti yhden Starscreamin tappamiseen. Que joutuu my\xc3\xb6hemmin Bumblebeen, Ratchetin, Sideswipen ja Dinon ohella Soundwaven, Barricaden ja muutaman muun Decepticonin vangiksi. Soundwave p\xc3\xa4\xc3\xa4tt\xc3\xa4\xc3\xa4, ett\xc3\xa4 Que tapettaisiin ensin. Que yritt\xc3\xa4\xc3\xa4 anoa armoa, mutta yksi Decepticonsotilaista ampuu h\xc3\xa4nt\xc3\xa4 ja lopulta Barricade antaa viimeisen iskun tappaen Quen. T\xc3\xa4m\xc3\xa4 lopulta kostautuu Decepticoneille, kun Bumblebee tappaa Soundwaven ja NESTin sotilaat tappavat Barricaden ja muut vangitsemiseen osallistuneet Decepticonit.\n_START_SECTION_\nTransformers: Dark of the Moon -videopeli\n_START_PARAGRAPH_\nTransformers: Dark of the Moon -videopeliss\xc3\xa4 Wheeljack ei itse esiintynyt, mutta h\xc3\xa4nen nimens\xc3\xa4 on mainittu. H\xc3\xa4n valmisti Heavy Iron 2.0-p\xc3\xa4ivityksen Ironhidelle, jotta t\xc3\xa4m\xc3\xa4 voisi tuhota Mixmasterin.'